METEO: Avertizare specială pentru București. Meteorologii anunță caniculă și averse.
Meteorologii au emis o avertizare specială pentru Capitală. ANM anunță perioade cu averse și caniculă. Avertizarea este valabilă până vineri.
Meteorologii au emis o avertizarea specială pentru București valabilă până vineri. Specialiștii anunță perioade cu caniculă și averse.Avertizarea intră în vigoare joi, la ora 12.00, și este valabilă până vineri, la ora 21.00. Potrivit specialiștilor, joi și vineri, vremea va deveni caniculară, iar disconfortul termic va fi ridicat (indicele temperatură umezeală va depăși pragul critic de 80 de unități).Probabilitatea de apariție a perioadelor cu instabilitate atmosferică (averse torențiale, descărcări electrice, intensificări de scurtă durată ale vântului și condiții de grindină) va fi mai ridicată în cursul după-amiezilor și serilor.Temperaturile maxime vor fi de 33…35 de grade Celsius, iar cele minime nu vor scădea sub 20 de grade Celsius.